شەفەق نیوز/ کیسەڵ زەخمداریگ لەبان یەکیگ لە سکەیل ئاسن، هیشت جویلەی قەتار لە خوەرهەڵات ئینگلتەرا تا چەن ساعەتیگ پەکی بکەفێد، وەگورەی کۆمپانیای "گریتەر ئەنگالیا".
"گریگەر ئەنگالیا" لەبان تویتەر نویسان: ئاژەڵەیل بان سکەگە لە هارلینگ رود کڕ قەتارەگە بڕێد، ک هاتی کاروان قەتارەیل بان ئەو ریە پویچەڵ بکریەن یا بخریەنە دویا.
دیان ئەیکەرز، خانمیگە لە سوارەیل قەتارەگە، لەبان تویتەر نویسان: کیسەڵ گەپیگ هابان کڕ قەتار نورویچ، زەخمدارە باوجی هیمان زنیە، و وینەی کیسەڵەگە بڵاو کرد.
دیبنهام، ئەو خانمیشە لەناو ئەو قەتار گیرهاتگە بویە لەبان تویتەر نویسان  زانیاریەیل کەمن، وەلێ سەرپەرشتیارەیل قەتارەگە وەپیمان ئویشن: بوەخشین ک تا ماوەی ٧٤ خولەک دیر کەفیمن، ئەوەیش چوینکە کیسەڵیگ هابان ریەگە.
